ไม่คิดว่าจะมีวันนี้ ยายลวน สุดดีใจ น้ำใจหลั่งไหลช่วยเหลือครอบครัว
น้ำใจหลั่งไหลช่วยเหลือ ครอบครัว ยายลวนหาเลี้ยง 5 ชีวิตในบ้าน ผอ.ร.ร.-ชาวบ้าน บริจาคเครื่องใช้ เตรียมสร้างบ้านใหม่ให้ ขณะที่ ยายลวน สุดดีใจ ไม่คิดว่าชีวิตจะมีวันนี้ สัญญา จะดูแลหลานทั้ง 3 และลูกที่พิการ จนกว่าตัวเองหมดลมหายใจ ,วันที่ 11 ก.ย. 58 ผู้สื่อข่าวรายงานว่า หลังจากที่มีการนำเสนอข่าว เกี่ยวกับเรื่องราวชีวิตครอบครัวของ นางลวน งามพิศ อายุ 62 ปี ซึ่งป่วยมีโรคประจำตัวหลายโรค ทำงานหนักไม่ได้ มีอาชีพขายขนม ได้กำไรวันละไม่ถึง 100 บาท แต่ต้องหาเลี้ยงถึง 5 ชีวิตในบ้าน ทำให้อดมื้อกินมื้อ จนหลานชายคนที่ 2 คือ ด.ช.ธนพันธ์ หรือ น้องอิ๊กคิว อายุ 8 ปี ซึ่งเรียนอยู่ชั้นประถมศึกษาปีที่ 2 โรงเรียนอนุบาลทุ่งเสลี่ยม (บ้านเหมืองนา) ขอเงิน เพื่อไปซื้อยาฆ่าแมลงมากิน เพื่อหนีปัญหาชีวิต จนกระทั่งครูประจำชั้นมาเยี่ยมบ้าน จนทราบเรื่อง และนำเรื่องไปปรึกษา กับ นายสุธรรม ทิพพหา ผอ. รวมทั้ง ได้ปรึกษากับชาวบ้าน และเข้ามาช่วยเหลือรับบริจาคข้าวของเครื่องใช้ วัสดุเพื่อเตรียมมาสร้างบ้านให้กับยายลวน,ด้าน นายสุธรรม กล่าวว่า เบื้องต้นทาง โรงเรียนได้นำข้าวของเครื่องใช้ มามอบให้เบื้องต้นแล้ว และมีการระดมชาวบ้านในหมู่บ้านมาช่วยกันสร้างบ้านให้กับยายลวนในที่ดินของน้องชายยายลวน ซึ่งขณะนี้ ทางชาวบ้านได้เดินทางมาให้กำลังใจยายลวน และหลานๆ รวมทั้งช่วยกันทำครัว เพื่อเลี้ยงแก่ชาวบ้านที่มาช่วยกันสร้างบ้านด้วย ซึ่งสร้างความดีใจให้กับยายลวน และหลานๆ เป็นอย่างมาก,ขณะที่ ยายลวน กล่าวว่า ไม่เคยคาดคิดว่าตนเองจะมีวันนี้ และสัญญาว่าจะดูแลหลานๆ ทั้ง 3 คน คือ ด.ช.วีระชาติ หรือ น้องเอิร์ธ อายุ 10 ปี ด.ช.ธนพันธ์ หรือ น้องอิ๊กคิว อายุ 8 ปี และ ด.ช.คณากร อายุ 7 ปี รวมทั้ง ลูกชายคนโต คือ นายสุทธิพงษ์ เครือคำจิ๋ว อายุ 42 ปี ลูกชายคนโตที่ประสบอุบัติเหตุรถยนต์ชนมอเตอร์ไซค์จนพิการมากว่า 30 ปี ที่ไม่สามารถพูดและจำชื่อตัวเองได้ ซึ่งยายลวน กล่าวว่า จะดูแลจนกว่าตนเองจะหมดลมหายใจ
น้ำใจหลั่งไหลช่วยเหลือ ครอบครัว ยายลวน หาเลี้ยง 5 ชีวิต ผอ.ร.ร.-ชาวบ้าน บริจาคเครื่องใช้ เตรียมสร้างบ้านใหม่ให้ ขณะที่ ยายลวน สุดดีใจ ไม่คิดว่าชีวิตจะมีวันนี้ สัญญา จะดูแลหลานทั้ง 3 และลูกที่พิการ จนกว่าตัวเองหมดลมหายใจ 
ธารใจไทยรัฐ,ครอบครัวยายลวน,โรคประจำตัว,ยากจน,หนีปัญหาชีวิต,อนุบาลทุ่งเสลี่ยม,สุธรรม ทิพพหา,ดูแลหลาน,หาเลี้ยง 5 ชีวิต,สร้างบ้าน,ช่วยเหลือ,ข่าว,ไทยรัฐออนไลน์,น้องอิ๊กคิว,ลวน งามพิศ